НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ЧЕТВРТАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА

**„**Шпедитерске услуге за „ЕПС Пројекат за систем даљинског мерења и очитавања бројила ел. енергије**“**

У ПРЕГОВАРАЧКОМ ПОСТУПКУ БЕЗ ОБЈАВЉИВАЊА ПОЗИВА ЗА ПОДНОШЕЊЕ ПОНУДА

ЈАВНА НАБАВКА ЈН/1000/0602/2017

(број 12.01.8190/20-18 од 13.06.2018. године)

*Београд, Јун 2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ЧЕТВРТУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку:

**„Шпедитерске услуге за „ЕПС Пројекат за систем даљинског мерења и очитавања бројила ел. енергије“**

1.

Мења се образац ,,Модел уговора“, члан 15. ,,Закључивање уговора“ и нови Образац модела уговора налази се у прилогу ове измене и сада гласи:

**Образац 7**

**МОДЕЛ УГОВОРА О ШПЕДИЦИЈИ**

за „ЕПС Пројекат за систем даљинског мерења и очитавања бројила ел. енергије“

*У складу са датим Моделом уговора и елементима најповољније понуде биће закључен Уговор о јавној набавци. Понуђач дати Модел уговора потписује, оверава и доставља у понуди.*

Уговорне стране:

**НАЛОГОДАВАЦ**

1. Јавно предузеће „Електропривреда Србије“ Београд, Улица царице Милице бр. 2, матични број: 20053658, ПИБ 103920327, текући рачун 160-700-13, Banca Intesа, а.д. Београд, које заступа законски заступник Милорад Грчић, в.д. директора (у даљем тексту: Налогодавац )

и

**ШПЕДИТЕР**

2.\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као носилац посла у име и за рачун групе понуђача) (у даљем тексту: Шпедитер)

2а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из   \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(члан групе понуђача или подизвођач)*

2б)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из              \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

Текући рачун \_\_\_\_\_\_\_\_\_\_\_\_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_\_\_\_\_,кога  заступа \_\_\_\_\_\_\_\_\_\_\_\_\_\_\_\_\_\_\_\_\_\_\_ *(члан групе понуђача или подизвођач)*

(у даљем тексту заједно: Уговорне стране)

закључиле су у Београду,

**УГОВОР О ШПЕДИЦИЈИ**

**УВОДНЕ ОДРЕДБЕ**

Имајући у виду:

-  да је Наручилац (у даљем тексту: Налогодавац) у складу са конкурсном документацијом, а сагласно члану 35. и 123. Закона о јавним набавкама („Сл.гласник РС“, бр.124/2012,14/2015 и 68/2015) (даље: Закон) спровео преговарачки поступак са објављивањем позива за подношење понуда за јавну набавку бр. ЈН/1000/0602/2017 и то: Шпедитерске услуге за „ЕПС Пројекат за систем даљинског мерења и очитавања бројила ел. енергије“

- да је Позив за подношење понуда у вези предметне јавне набавке објављен на Порталу јавних набавки дана\_\_\_\_\_\_\_\_\_\_\_\_\_, као и на интернет страници Налогодавца и на Порталу Службених гласила и база прописа,

- да је понуда Понуђача (у даљем тексту: Шпедитер) у преговарачком  поступку са објављивањем позива за подношење понуда за ЈН/1000/0602/2017 која је заведена код Налгодавца  под ЈП ЕПС  бројем \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_. 2018. године у потпуности одговара захтеву Налогодавца из позива за подношење понуда и Конкурсној документацији;

- да је Налогодавац на основу понуде Шпедитера  и Одлуке о додели Уговора број \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_, изабрао Шпедитера за реализацију услуге, јавне набавке услуга број ЈН/1000/0602/2017.

**ПРЕДМЕТ УГОВОРА**

**Члан 1**.

Овим Уговором о шпедицији  (у даљем тексту: Уговор) Шпедитер се обавезује да за потребе Налогодавца изврши и пружи услугу - Шпедитерске услуге за „ЕПС Пројекат за систем даљинског мерења и очитавања бројила ел. енергије“(у даљем тексту: Услуга) у складу са Конкурсном документацијом за ЈН/1000/0602/2017, Понудом Шпедитера и Структуром цене, који као  Прилози 1, 2 и 3 чине саставни део овог  Уговора.

**ЦЕНА**

**Члан 2.**

Налогодавац поверава извршење шпедитерских послова, а Шпедитер се, као специјализовано, професионално и стручно лице, обавезује да у име и за рачун Налогодавца изврши све шпедитерске послове који се односе  на увоз и извоз робе и услуге( укљућујући и ПИР и ПУР) по уговору Налогодавца закљученим  са ATOS WORLDGRID SAS (водећи партнер) основане по законима Француске, са седиштем на адреси 80 Quai Voltaire – Immeuble River Quest 95870 Bezons Француска и SAGEMCOM ENERGY & TELECOM SAS (партнер) основане по законима Француске, са седиштем на адреси 205 Route de l’Empereur, 92500 Rueil-Malmaison, Француска, заведен код Налогодавца под бројем 12.01.36/35-15 од 10.09.2015. године , укупне вредности oд 26.656.957,27 EUR, од којих се 15.856.134,34 EUR односи на увозна добра, који као прилог бр. 7, чини саставни део овог уговора, највише до висине планираних средстава за ову јавну набавку у износу од \_\_\_\_\_\_\_(словима:\_\_\_\_\_\_\_\_\_) РСД [напомена: биће наведено у тексту Уговора].

У цену су урачунати сви трошкови везани за реализацију Услуге.

# Члан 3.

За обављање шпедитерских услуга при царињењу робе, Шпедитеру, припада накнада у висини од \_\_\_\_\_% од фактурне вредности оцарињене робе.

За обављање шпедитерских услуга за ПИР и ПУР, Шпедитеру, припада накнада у висини од \_\_\_\_\_% од  фактурне вредности оцарињене робе.

Основица за обрачун шпедитерских услуга при царињењу робе и шпедитерских услуга за ПИР и ПУР, представља фактурна вредност робе исказана на ЈЦИ, изражена у динарима, утврђена на дан царињења пошиљке.

Уколико је након ПИР односно ПУР извршено коначно царињење, накнада у висини од \_\_\_\_\_% од фактурне вредности оцарињене робе за обављање шпедитерских услуга, при царињењу робе, Шпедитеру, умањује се за износ накнаде за ПИР односно ПУР.

На износ накнаде из става 1, 2. и 3 овог члана обрачунава се припадајући износ пореза у складу са релевантном законском регулативом Републике Србије.

Уговорене цене - накнаде шпедитерских услуга из става 1, 2. и 3, изражене у процентима су фиксне тј. не могу се мењати за све време важења Уговора.

**НАЧИН И РОК ПЛАЋАЊА**

**Члан 4.**

Шпедитер се обавезује да након завршетка царињења одмах испоставити своју фактуру (oригинaл) за плаћање обрачунатог царинског дуга са следећим прилозима:

Прилог 1- Копија царинске фактуре

Прилог 2- Копија ЈЦИ-а

Прилог 3- Копија обрачуна царинског дуга

Прилог 4- Копија свих отпремних докумената (CMR, CIM Konosman, Листа паковања цертификати о пореклу и квалитету, веродостојни документи за остале шпедитерске послове).

Налогодавац се обавезује да обрачунати царински дуг и зависне трошкове за све  остале шпедитерске послове (царину, царинске дажбине, пдв, трошкове манипулације и трошкове складиштења робе у случају потребе, трошкове настале по посебном захтеву Налогодавца), плати Шпедитеру  у складу са царинским прописима и роковима.

Уколико је након ПИР односно ПУР извршено коначно царињење, накнада за обављање шпедитерских услуга при царињењу робе Шпедитеру, умањује се за већ обрачунати износ накнаде за ПИР односно ПУР.

Oбрачунати царински дуг и зависне трошкове за остале шпедитерске послове Налогодавац  плаћа у року од 7 (словима:седам) дана од дана пријема исправне  фактуре Шпедитера, испостављене на основу копија царинског рачуна, јединствене царинске исправе, обрачуна царинског дуга и других поднетих исправних рачуна којима се правдају настали трошкови.

Оригинале наведених докумената са потврдом о измирењу царинског дуга и других обавеза по предметном послу Шпедитер доставља Налогодавцу у року од 2(словима: два) радна дана од дана пријема уплате по фактури из става 1. овог члана.

Накнаду за шпедитерске услуге (накнада за шпедитерске услуге при царињењу робе) Налогодавац плаћа у року од 45 (словима: четрдесетпет) дана од  дана пријема исправне  фактуре Шпедитера.

Плаћање накнаде за обрачунати царински дуг и извршене шпедитерске услуге, вршиће Налогодавац, на текући рачун Шпедитера, бр. \_\_\_\_\_\_\_\_\_\_ код банке \_\_\_\_\_\_\_\_\_\_,

Рачуни морају бити достављени на адресу Налогодавца: Јавно предузеће „Електропривреда Србије“ Београд, Масарикова 1-3, ПИБ 103920327, са обавезним прилозима

Плаћање ће се вршити у динарима на рачун Шпедитера .

У испостављеном рачуну, Шпедитер је дужан да се придржава тачно дефинисаних назива из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним. Уколико, због коришћења различитих шифарника и софтерских решења није могуће у самом рачуну навести горе наведени тачан назив, Шпедитер је обавезан да уз рачун достави прилог са упоредним називима из рачуна са захтеваним називима из конкурсне документације и прихваћене понуде.

Налогодавац има право рекламације примљених рачуна од Шпедитера  у року од 3 (словима:три) дана од дана пријема истих.

Шпедитер се обавезује да на рекламације одговори у року од 3(три) дана, па уколико су рекламације оправдане исте ће уважити  и сагласити се да му Налогодавац  исплати неспорни део. У случају оправдане рекламације, Шпедитеру се враћа неисправни рачун, а он испоставља нов рачун на неоспорени део.

**ОБАВЕЗЕ НАЛОГОДАВАЦА**

**Члан 5.**

Налогодавац се обавезује да Шпедитеру  изврши исплату цену Услуге из члана 2. на начин и у роковима утврђеним чланом 4. овог Уговора.

**Члан 6.**

Налогодавац се обавезује:

-  да на дан закључења Уговора преда Шпедитеру фотокопију Уговора који је закључио са ино испоручиоцем, који ће се сматрати писаним налогом Налогодавца, за обављање свих послова везаних за реализацију шпедитерских услуга за увоз робе, о чему ће бити сачињен писани Записник;

- да писаним путем обавести Продавца робе да је Шпедитер именован за шпедитера и да треба да поступа по његовим налозима и инструкцијама у вези са испоруком робе из основног уговора;

- да благовремено достави сву потребну и исправну документацију како би Шпедитер услуге могао да изврши своје уговорне обавезе, као и да да сва потребна обавештења у погледу робе и документације коју додатно затражи Шпедитер;

- да одреди лице унутар своје организације и да проследи контакт тог лица Шпедитеру.

**Члан 7.**

Налогодавац је дужан да Шпедитеру током целокупног периода извршења предмета овог Уговора, учини доступним све релевантне податке, документацију и информације којима располаже, као и пресек стања података, документације и информација којима располаже у моменту закључења овог Уговора, а које су у вези са извршењем овог Уговора.

Налогодавац има право да затражи од Шпедитера сва неопходна  образложења материјала које Шпедитер припрема у извршењу Услуге која је предмет овог Уговора, као и да затражи измене и допуне достављених материјала, како би се на задовољавајући начин остварио циљ овог Уговора.

**ОБАВЕЗЕ ШПЕДИТЕРА**

**Члан 8.**

Шпедитер  се обавезује да за Налогодавца, по налогу Налогодаваца, обавља следеће послове:

·               спроведе потребне царинске радње - обавља царињење робе, што укључује сврставање робе у царинску тарифу и давање савета из области царинске тарифе, израду документације потребне за царињење робе, присуствовање царинском прегледу робе, контролу и евентуалну рекламацију наплаћених царинских дажбина и других трошкова, у законском року измири трошкове царинског дуга, као и друге трошкове за рачун Налогодавца;

·               у свакој прилици поступа како то захтевају интереси Налогодавца и са пажњом доброг привредника;

·               по потреби: организује претоварне манипулације, ускладиштење робе и све  остале шпедитерске послове, који су у вези са увозом робе која је предмет овог Уговора, као и  контролу увозне и транспортне документације, у складу са важећим  законским прописима, као и организује сва потребна  испитивања робе и по потреби предају робе на складиштење;

·        да изврши додатно осигурање робе коју превози;

•    обавести Налогодавца о оштећењу ствари, као и о свим догађајима од значаја за њега и да предузме све потребне мере ради очувања његових права према одговорном лицу, као и  да обезбеди званичан записник ради подношења одштетног захтева;

•    даје стручне савете и обавља све остале послове из области  шпедиције које се односе на реализацију увоза робе која је  предмет овог Уговора, предлажући извршење оних радњи које на најекономичнији  начин обезбеђују  повољнији положај Налогодавца  и  подноси захтеве  за  повраћај више плаћених износа;

•    подноси захтеве надлежним институцијама за прибављање дозвoла, сагласности, решења и  мишљења за потребе царињења робе;

•    организује и обави све радње везане за реализацију уговора Налгодавца  и Ино-испоручиоца, у складу са важећим међународним регулативама и Законима Републике Србије.

·        извршава све потребне рекламације код трећих лица у погледу висине наплаћених царина, такси и других трошкова као и да се стара о обезбеђењу права Налогодавца на накнаду штете, улагањем писменог приговора или на други потребан начин.

·        организује и обавља све остале радње везане за реализацију уговора закљученог између Налогодавца и Ино-испоручиоца по посебном захтеву Шпедитера

·        да након сваког обављеног посла, поднесе Налогодавцу  рачун насталих трошкова и његове провизије и преда следећу документацију:

-оригинал царинског рачуна,  оригинал Јединствене царинске исправе,  обрачун царинског дуга и друге рачуне којима правда настале трошкове.

**Члан 9.**

Уговорне стране су у обавези да током извршења предмета овог Уговора, једна другој учине доступним све релевантне податке, документацију и информације којима располажу, а које су од значаја за извршење овог Уговора.

Уговорне стране су у обавези да по потреби предузму и друге обавезе које се покажу као нужне од значаја за извршење предмета овог Уговора.

**РОК И МЕСТО  ИЗВРШЕЊА УСЛУГЕ**

**Члан 10.**

Рок извршења Услуге из члана 1. Уговора је у складу са роковима испорука дефинисаним Уговором са Ино-испоручиоцем о испоруци опреме, а најкасније у року од 36(словима:тридесетшест) месеци од дана закључења Уговора.

Услуга ће се извршавати сукцесивно, у зависности од реализације уговора закљученог између Налогодавца и ино- испоручиоца, према обавештењу/позиву од стране Налогодавца.

Почетак извршења услуге је датум закључења уговора и сачињавања Записника о предаји уговора између Налогодавца и ино- испоручиоца, Шпедитера од стране Налогодавца.

Место извршења услуге је: пословница Шпедитера.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 11**.

Шпедитер је обавезан да у тренутку потписивања Уговора, а најкасније у року од 10 (словима:десет) дана од дана обостраног потписивања овог Уговора, као одложни услов из чл. 74.ст.2.Закона о облигационим односима ("Сл. лист СФРJ", бр. 29/78, 39/85, 45/89 - oдлукa УСJ и 57/89, "Сл. лист СРJ", бр. 31/93 и "Сл. лист СЦГ", бр. 1/2003 - Устaвнa пoвeљa), (даље: ЗОО) преда Налогодавцу, као средство финансијског обезбеђења за добро извршење посла у износу од 10% од укупне вредности уговора, без ПДВ, неопозиву, безусловну (без права на приговор) и на први позив наплативу банкарску гаранцију, која мора трајати најмање 30 (словима:тридесет) дана дуже од уговореног рока извршења Услуге, а евентуални продужетак тог рока има за последицу и продужење рока важења гаранције за исти број дана за који ће бити продужен рок за извршење обавеза по овом Уговору .

Уговорне стране су сагласне, да Налогодавац може, без било какве претходне сагласности Шпедитера, поднети на наплату средство финансијског обезбеђења из става 1. овог члана, у случају да Шпедитер не изврши у целости или неблаговремено, делимично или неквалитетно изврши било коју од уговорених Услуга.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Банкарска гаранција се не може уступити и није преносива без сагласности уговорних страна и емисионе банке.

На ову банкарску гарнцију примењују се Једнообразна правила за гаранције на позив ( URDG 758) Међународне трговинске коморе у Паризу.

Ова гаранција истиче на наведени датум, без обзира да ли је овај документ враћен или није.

Налогодавац ће уновчити дату банкарску гаранцију за добро извршење посла у случају да Шпедитер не буде извршавао своје уговорне обавезе у роковима и на начин предвиђен уговором.

**ИЗВРШИОЦИ**

**Члан 12.**

Извршиоци су запослена лица код Шпедитера.

Шпедитер се обавезује да Услуге из члана 1. Уговора изврши стручно и квалитетно у складу са техничком спецификацијом, важећим техничким прописима и прописаним нормативима и стандардима за ову врсту услуге.

Уколико се током извршења Услуге, појави оправдана потреба за заменом једног или више извршилаца,  као и на необразложен захтев Налогодавца, Шпедитер је дужан да извршиоца замени другим извршиоцима са најмање истим стручним квалитетима и квалификацијама, уз претходну писану сагласност Налогодавца..

Ако Шпедитер мора да повуче или замени било ког извршиоца Услуге за време трајања овог Уговора, све трошкове који настану таквом заменом сноси Шпедитер .

**ОВЛАШЋЕНИ ПРЕДСТАВНИЦИ ЗА ПРАЋЕЊЕ УГОВОРА**

**Члан 13.**

Овлашћени представници за праћење реализације Услуге из члана 1. овог Уговора су:

         - за Налогодавца             \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

         - за Шпедитера \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Овлашћења и дужности овлашћених представника  за праћење реализације овог Уговора су да:

- проверавају и оверавају документацију,

- извршавају све остале дужности везане за праћење реализације предмета овог Уговора у обиму, врсти и квалитету.

**ПОВЕРЉИВОСТ ПОДАТАКА И ИНФОРМАЦИЈА**

**Члан 14.**

Шпедитер и извршиоци који су ангажовани на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, предрачунима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe, а у складу са Уговором о чувању пословне тајне и поверљивих информација који је  Прилог 4  и чини саставни део овог Уговора.

Информације, подаци и документација које је Налогодавац доставио Шпедитеру у извршавању предмета овог Уговора, Шпедитер не може стављати на располагање трећим лицима, без претходне писане сагласности Налогодавца.

**ЗАКЉУЧИВАЊЕ УГОВОРА**

**Члан 15.**

Овај Уговор сматра се закљученим када га потпишу законски заступници Уговорних страна, а ступа на снагу када Шпедитер у року из члана 11. Уговора достави  средство финансијског обезбеђења, односно  банкарску гаранцију за добро извршење посла.

Налогодавац  се обавезује да Шпедитеру, на дан закључења овог Уговора, преда фотокопије Уговора који је Налогодавац закључио са ATOS WORLDGRID SAS (водећи партнер) основане по законима Француске, са седиштем на адреси 80 Quai Voltaire – Immeuble River Quest 95870 Bezons Француска и SAGEMCOM ENERGY & TELECOM SAS (партнер) основане по законима Француске, са седиштем на адреси 205 Route de l’Empereur, 92500 Rueil-Malmaison, Француска, заведено код Налогодавца под бројем 12.01.36/35-15 од 10.09.2015. године (прилог бр.7 овог Уговора), фотокопију Анекса 1 заведено код Налогодавца под бројем 12.02. 2094/1-18 од 03.01.2018.године(прилог бр.7 овог Уговора), фотокопију Анекса 2 заведено код Налогодавца под бројем 12.02. 2094/3-18 од 28.02.2018.године(прилог бр.7 овог Уговора) и фотокопију Анекса 3 заведено код Налогодавца под бројем 12.02. 2094/8-18 од 30.04.2018.године(прилог бр.7 овог Уговора),  који се имају сматрати писаним налогом Налогодавца,  датим Шпедитеру, за обављање свих послова везаних за реализацију шпедитерских услуга за увоз робе, наведених у члану 8. овог уговара, о чему ће бити сачињен писани Записник.

**ВАЖЕЊЕ УГОВОРА**

**Члан 16.**

Уговор се закључује до обостраног испуњења уговорених обавеза и/или највише до висине уговорене вредности из члана 2.Уговора, а најдуже 36(тридесетшест) месеци од дана закључења уговора.

**Члан 17.**

Обавезе по  овом Уговору које доспевају у наредној години, Налогодавац ће реализовати највише до износа средстава која ће за ту намену бити одобрена  у Годишњем плану пословања за године у којима ће се плаћати уговорене обавезе.

**Члан 18.**

Овај Уговор и његови Прилози  из члана 29. овог Уговора, сачињени су на српском језику.

На овај Уговор примењују се закони Републике Србије.

У случају спора меродавно право је право Републике Србије, а поступак се води на српском језику.

**ВИША СИЛА**

**Члан 19.**

У случају више силе – непредвиђених догађаја ван контроле Уговорних страна, који спречавају било коју Уговорну страну да изврши своје обавезе по овом Уговору – извршавање уговорених обавеза ће се прекинути у оној мери у којој је Уговорна страна погођена таквим догађајем и за време за које траје немогућност извршења уговорних Услуга услед наступања непредвиђених догађаја, под условом да је друга Уговорна страна обавештена, у року од најдуже 3 (словима: три) радна дана о наступању више силе.

У случају наступања више силе, Налогодавац има право да продужи рок важења Уговора за оно време за које је настало кашњење у извршавању уговорних Услуга, проузроковано вишом силом.

Свака Уговорна страна сноси своје трошкове, који настану у периоду трајања више силе, односно за период мировања Уговора услед дејства више силе, за који се продужава рок важења Уговора.

Уколико виша сила траје дуже од 90 (словима: деведесет) дана, било која Уговорна страна може да раскине овај Уговор у року од 30 (словима: тридесет) дана, уз доставу писаног обавештења другој Уговорној страни о намери да раскине Уговор.

**НАКНАДА ШТЕТЕ**

**Члан 20.**

Шпедитер је у складу са ЗОО одговоран за штету коју је претрпео Налогодавац неиспуњењем, делимичним испуњењем или задоцњењем у испуњењу обавеза преузетих овим Уговором.

Уколико Налогодавац претрпи штету због чињења или нечињења Шпедитера  и уколико се Уговорне стране сагласе око основа и висине претрпљене штете, Шпедитер је сагласан да Налогодавацу исту накнади, тако што Налогодавац има право на наплату накнаде штете без посебног обавештења Шпедитеру уз издавање одговарајућег обрачуна са роком плаћања од 15 (словима: петнаест) дана од датума издавања истог.

Ниједна Уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим Уговором, изузев уколико је у питању груба непажња или поступање изван професионалних стандарда за ову врсту услуга на страни Шпедитера.

Наведена ограничавања/искључивања одговорности се не односе на одговорност било које Уговорне стране када се ради о кршењу обавеза у вези са чувањем пословних тајни

**УГОВОРНА КАЗНА**

**Члан 21.**

У случају да Шпедитер, својом кривицом, не изврши у року уговорене Услуге, Шпедитер је дужан да плати Налогодавцу уговорне пенале, у износу од 0,5% од цене из члана 2. став 1. овог Уговора за сваки започети дан кашњења, у максималном износу од 10% од цене из члана 2. став 1. овог Уговора без пореза на додату вредност.

Плаћање пенала у складу са претходним ставом доспева у року од 10 (словима: десет) дана од дана издавања рачуна од стране Налогодавца за уговорне пенале.

Уколико Налогодавац услед кашњења из става 1. овог члана, претрпи штету која је већа од износа тих пенала, има право на накнаду разлике између претрпљене штете у целости и исплаћених пенала.

**РАСКИД УГОВОРА**

**Члан 22.**

Свака Уговорна страна може једнострано раскинути овај Уговор пре истека рока, у случају непридржавања друге Уговорне стране, одредби овог Уговора, неотпочињања или неквалитетног извршења Услуге која је предмет овог Уговора, достављањем писане изјаве о једностраном раскиду Уговора другој Уговорној страни и уз поштовање отказног рока од 15 (словима: петнаест) дана од дана достављања писане изјаве.

Налогодавац може једнострано раскинути овај Уговор пре истека рока услед престанка потребе за ангажовањем Шпедитера, достављањем писане изјаве о једностраном раскиду Уговора Шпедитеру и уз поштовање отказног рока од 15 (словима: петнаест) дана од дана достављања писане изјаве.

**ИЗМЕНЕ УГОВОРА**

**Члан 23.**

Уговорне страна током трајања овог Уговора  сходно члану 115. Закона, могу у писменој форми путем Анекса извршити измене и допуне овог Уговора уколико наступе следеће околности: након закључења Уговора о шпедицији, Налогодавац може да дозволи промену цене и других битних елемената Уговора из објективних разлога, као што су: виша сила, измена важећих законских прописа, мере државних органа и измењене околности на тржишту настале услед више силе, накнадно закључивање Анекса уговора Налогодавца ATOS WORLDGRID SAS (водећи партнер) основане по законима Француске, са седиштем на адреси 80 Quai Voltaire – Immeuble River Quest 95870 Bezons Француска и SAGEMCOM ENERGY & TELECOM SAS (партнер) основане по законима Француске, са седиштем на адреси 205 Route de l’Empereur, 92500 Rueil-Malmaison, Француска, заведено код Налгодавца под бројем 12.01.36/35-15 од 10.09.2015. године, којима се мењају битни елементи наведеног уговора.

Налогодавац може повећати обим предмета јавне набавке из Уговора о јавној набавци за максимално до 5% укупне вредности Уговора под условом да има обезбеђена финансијска средства и да приликом реализације Уговора наступе наведене околности због којих је потребно извршити додатне или непредвиђене услуге које су неопходне да би се реализовао Уговор.

У наведеним случајевима Налогодавац ће донети Одлуку о измени Уговора која садржи податке у складу са Прилогом 3Л Закона и у року од три дана од дана доношења исту објавити на Порталу јавних набавки, као и доставити извештај Управи за јавне набавке и Државној ревизорској институцији.

**ЗАВРШНЕ ОДРЕДБЕ**

**Члан 24.**

Ниједна Уговорна страна нема право да неко од својих права и обавеза из овог Уговора уступи, прода нити заложи трећем лицу без претходне писане сагласности друге Уговорне стране.

**Члан 25.**

Уколико у току трајања обавеза из овог Уговора дође до статусних промена код Уговорних страна, права и обавезе прелазе на одговарајућег правног следбеника.

Након закључења и ступања на правну снагу овог Уговора, Налгодавац може да дозволи, а Шпедитер је обавезан да прихвати промену страна због статусних промена код Налгодавца, у складу са Уговором о статусној промени.

**Члан 26.**

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 27.**

Све неспоразуме који могу настати из овог Уговора, Уговорне стране ће настојати да реше споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране Привредног суда у Београду. (Сталне арбитраже при Привредној комори Србије, уз примену њеног Правилника. *[Напомена: коначан текст у Уговору зависи од тога да ли је изабран домаћи или страни Шпедитер].*

У случају спора примењује се материјално и процесно право Републике Србије, а поступак се води на српском језику.

**Члан 28.**

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.

**Члан 29.**

Саставни део овог Уговора чине:

Прилог број 1   Конкурсна документација, Шифра на Порталу ЈН \_\_\_\_\_\_\_\_\_\_\_\_\_\_\_;

Прилог број 2   Понуда број \_\_\_\_\_\_\_\_\_\_\_\_\_\_\_\_\_\_\_\_\_\_;

Прилог број 3   Структура цене из Понуде;

Прилог број 4   Уговор о чувању пословне тајне и поверљивих информација;

Прилог број 5 Споразум о заједничком извршењу услуге (у случају подношења заједничке понуде)

Прилог број 6 Средство финансијског обезбеђења (за добро извршење посла).

**Члан 30.**

Овај Уговор се закључује у  6 (словима: шест) примерака од којих свака Уговорна страна задржава по 3 (словима: три) идентична примерка Уговора.

|  |  |  |
| --- | --- | --- |
| **НАЛОГОДАВАЦ** |  | **ШПЕДИТЕР** |
| Јавно предузеће  „Електропривреда Србије“ Београд |  | Назив |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Милорад Грчић  в.д.директора |  | Име и презиме  функција |

5.

Ова измена конкурсне документације се објављује на Порталу УЈН и Интернет страници Наручиоца.

*Доставити:*

*- Архиви*